Qozog‘istonning O‘zbekistondagi elchisi Darxon Sotiboldi Turkiston viloyati hokimi etib tayinlandi. Darxon Sotiboldi / Foto: Qozog‘iston elchixonasi 26 avgust kuni Turkiston viloyati hokimi Umirzoq Shukeyev o‘ziga bo‘ysunuvchi Kentau hokimi o‘ta yirik miqdorda pora olganlikda aybdor deb topilgani sababli iste’foga chiqqan edi. 31 avgust kuni Qosim-Jo‘mart To‘qayev Shukeyevning iste’fosini qabul qildi. Darxon Sotiboldi 2019 yilning mart oyidan buyon Qozog‘istonning O‘zbekistondagi elchisi lavozimida ishlab kelayotgan edi. U 1974 yil 26 martda tug‘ilgan, Seyfullin nomidagi Oqmo‘la qishloq xo‘jaligi institutini, shuningdek, Qozog‘iston gumanitar yuridik universitetini tamomlagan. Mutaxassisligi - iqtisodchi-menejyer, huquqshunos. Ma’lumot uchun, Darxon Sotiboldi o‘rniga Qozog‘istonning O‘zbekistondagi diplomatik vakolatxonasi rahbari etib kim tayinlanishi hozircha noma’lum.